 بعد شهرين كانت اول خناقه عادي كل اتنين بتخانقوا و بعد شهور صوتنا وصل للجيران مش مشكله هم عارفين انه اول سنه من الزوج صعبه و بعد سنه ضربتها طب ما انت بتحبها شو يعني اه بحبها ابوي كان يحب امي و كان يضربها اكيد ابوي ما كان يكره امي بس عادي المشاكل بتصير و الواحد ما بسيطر على اعصابه و المره مفروض تتحمل رواسب اجتماعيه ما الها حل كنت خايف انها هالمره ما ترجع تراضيني متل كل مره بس ميس ادميه و مستوره اجت راضتني لانها مسكينه ما الها سند ابوها و مرت ابوها من العيد للعيد ليتزكروها انا سندها و حمايتها و عيلتها انا حبيبها و زوجها و ما الها حدا غيري و انا الزلمه و لازم تراضيني 